Кондотијери су почели нестајати у другој половини 15. века, кад кнежеви и републике настоје да ангажују најамнике непосредно, индивидуално или у малим групама и када стабилнија политичка равнотежа Италије све више отежава њихове самовољне акције. У међувремену, њихова у основи средњовековна тактика превазиђена је променама насталим ван Италије. Инвазија француског краља Шарла VIII 1494-1495. са организованом швајцарском пешадијом и артиљеријом задала је смртни ударац кондотијерству у Италијанским ратовима. Ђовани Медичи је касније, двадестих година 16. века, створио својим престижом Црне банде (), али он је био последњи велики кондотијер.